Diari Oficial de la Generalitat Valenciana


Sumari del DOGV 2301, del 01-07-1994 (1994/800813)

ACORD de 21 de juny de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Alaquàs.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   2301

Data del DOGV
:   01-07-1994

Secció del DOGV
:   ALTRES DISPOSICIONS

Número del document
:   1994/800813


Data del document
:   21-06-1994

Organisme emissor
:   Conselleria d'Administració Pública

Tipus de document
:   Acord

ACORD de 21 de juny de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Alaquàs. [94/4500]  
El Govern Valencià, en la reunió del dia 21 de juny de 1994, adoptà l'acord següent:  
L'Ajuntament d'Alaquàs, després de l'aprovació de la memòria d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució de l'obra d'obertura provisional del carrer de Castella.  
Aquesta declaració d'urgent ocupació es justifica en la necessitat de demolir les construccions ubicades a la finca en qüestió i esplanació del terreny en execució del projecte de centre social, ja que es tracta d'una obra complementària de l'esmentat projecte, la urgent ocupació de la qual fou obtinguda per l'Acord del Govern Valencià de 17 d'agost de 1993, i per això és necessari que l'ajuntament dispose dels terrenys com més prompte millor, perquè és impossible l'execució del centre social mentre que no es procedesca a la demolició de les obres que hi ha.  
Sotmès l'expedient a informació pública i efectuades les notificacions individualitzades de l'acord de necessitat d'ocupació als afectats, aquests no hi han presentat cap reclamació ni recurs.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Alaquàs per a l'execució del Projecte d'obertura provisional del carrer de Castella.  
Llista de béns afectats  
Finca núm. 1  
Ubicació de l'immoble: carrer de Castella, núm. 1.  
Propietària: Societat Civil de Regants del Pou de la Verge dels Desemparats.  
Descripció: parcel·la irregular de 270 metres quadrats, amb edificació de tipologia industrial i pou.  
Inscripció: no hi consta inscrit.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament d'Alaquàs al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
Valencia, 21 de juny de 1994  
El conseller secretari del Govern Valencià,  
LUIS BERENGUER FUSTER